[pic] | AZ EURÓPAI KÖZÖSSÉGEK BIZOTTSÁGA |

Brüsszel, 8.4.2008

COM(2008)193 végleges

2006/0278 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján

a Tanácsnak a veszélyes áruk szárazföldi szállításáról szóló európai parlamenti és tanácsi irányelv elfogadására vonatkozó közös álláspontjáról

2006/0278 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján

a Tanácsnak a veszélyes áruk szárazföldi szállításáról szóló európai parlamenti és tanácsi irányelv elfogadására vonatkozó közös álláspontjáról

1. ELŐZMÉNYEK

A javaslatnak az Európai Parlamenthez, illetve a Tanácshoz történő továbbításának időpontja (COM(2006)852 végleges – 2006/0278COD dokumentum): | 2006.12.22. |

Az Európai Gazdasági és Szociális Bizottság véleményének időpontja: | 2007.7.11. |

Az Európai Parlament véleményének időpontja (első olvasat): | 2007.9.5. |

A közös álláspont elfogadásának időpontja: | 2008.4.7. |

2. A BIZOTTSÁG JAVASLATÁNAK CÉLJA

A 2006. december 22-én elfogadott javasolt irányelv célja a veszélyes áruk Európai Unión belül történő megbízható és biztonságos szállításának biztosítása.

A javasolt irányelv – a szabályok egyetlen irányelvben való összehangolása által – naprakésszé teszi és egyszerűsíti a veszélyes áruk szállítására irányadó jelenlegi szabályozást. Az irányelv alkalmazási köre is kiszélesedik, ugyanis most először a belvízi szállításra is kiterjed, ezáltal pedig a veszélyes áruk Európán belüli szállítása tekintetében valamennyi szárazföldi szállítási módra irányadó, egységes szabályrendszert biztosít.

3. MEGJEGYZÉSEK A KÖZÖS ÁLLÁSPONTRÓL

A Tanács 2008. április 7-i közös álláspontja a három intézmény által elfogadott kompromisszumos szöveget tükrözi.

Az Európai Parlament és a Tanács számos ponton módosította a javasolt irányelvet. A kompromisszumos módosító csomagot az Európai Parlament 2007. szeptemberi plenáris ülése fogadta el. A módosításokat mind a három intézmény támogatta, és a várakozások alapján a javasolt irányelv jóváhagyása első olvasatban történt volna. Az EP által elfogadott szöveg rendelkező részében azonban két kisebb hiányosságot fedeztek fel (a vonatkozó preambulumbekezdéseket elfogadták). Az egyik kimaradt szövegrész a biztonságtól eltérő indokok kapcsán hozott szabályok alkalmazására, a másik pedig a fordítások finanszírozására vonatkozik. A kimaradt szövegrészek egyszerű hibának minősülnek, azok tartalmáról vita nem volt. A hibákat túl későn fedezték fel ahhoz, hogy még az első olvasati eljárás folyamán kijavítsák őket, ezért a Tanácsnak közös álláspontot kell kialakítania.

A két kimaradt szöveg az alábbi:

1. cikk (5) bekezdés

A tagállamok jogosultak – szigorúan a szállítás közbeni biztonságtól eltérő indokkal – szabályozni, illetőleg megtiltani a veszélyes áruk területükön történő szállítását.

8. cikk (2) bekezdés

A Bizottság szükség szerint pénzügyi támogatást nyújt a tagállamok részére az ADR, a RID és az ADN, illetve azok módosításainak a közösség hivatalos nyelveire történő lefordításához.

4. KÖVETKEZTETÉS

A közös álláspontot a Tanács egyhangúlag fogadta el. A Bizottság úgy véli, hogy a közös álláspont a javaslat valamennyi fő célkitűzését, illetve az intézményközi tárgyalások eredményét tükrözi.